Фридрих Хебел
Върховна повеля

Превод от немски: Димитър Стоевски, —

chitanka.info

Почитай ближния! Помни:

у всекиго, макар и скрито,

за утрешни дела честити

незримо семето кълни.

Почитай ближния! Помни:

възможно е ти сам случайно

при среща да му вдъхнеш тайно

живот за горди бъднини.

Почитай ближния! Помни:

все може време да настане

да изцели той твоя рана

и с радост да те осени.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.